[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Efallai mai dyma\u2019r tro cyntaf i ti bleidleisio, a gall y ffordd mae pethau\u2019n gweithio fod yn ddiarth i ti. Efallai dy fod di wedi pleidleisio o\u2019r blaen ond ddim yn siw\u0302r os bydd pethau\u2019n wahanol oherwydd Covid. Dyma ein canllaw pleidleisio yn Etholiadau\u2019r Senedd ar y 6ed o Fai 2021 a pa reolau bydd rhaid dilyn."}, {"text_idx": "#000004", "text": "Mae yna dair ffordd y gallet ti bleidleisio."}, {"text_idx": "#000005", "text": "1. Pleidleisio dy hun yn yr orsaf bleidleisio"}, {"text_idx": "#000006", "text": "Os wyt ti wedi cofrestru i bleidleisio bydd cerdyn pleidleisio yn cael ei yrru yn y post. Nid wyt ti\u2019n cael dewis pa orsaf bleidleisio i fynd iddi, mae\u2019n rhaid i ti fynd i\u2019r un ar dy gerdyn pleidleisio. Cer a\u0302\u2019r cerdyn gyda thi a\u2019i roi i\u2019r person wrth y ddesg. Byddant yn rhoi papur pleidlais i ti (neu bapurau \u2013 os wyt ti\u2019n 18+ byddi di\u2019n pleidleisio yn etholiad Comisiynwyr yr Heddlu a Throseddu hefyd). Cer a\u0302\u2019r papur yma draw i un o\u2019r bythau preifat a nodi dy ddewisiadau gyda chroes."}, {"text_idx": "#000008", "text": "Anogir i bobl fynd a\u0302 phensel neu feiro eu hunain eleni i farcio\u2019r papur bleidlais, yn hytrach nag defnyddio\u2019r bensel darparir fel arfer. Paid a\u0302 phoeni os wyt ti\u2019n anghofio, bydd pensiliau ar gael os oes angen, a\u2019r rhain yn cael eu diheintio."}, {"text_idx": "#000010", "text": "Mae pleidlais bost yn opsiwn sydd ar gae ymhob etholiad. Efallai nad yw\u2019n hawdd i ti adael y ty\u0302, neu os efallai nad yw\u2019n bosib mynd i\u2019r orsaf bleidleisio ar y diwrnod gan dy fod di ar wyliau, yn y Brifysgol ayb. Ond gall unrhyw un wneud cais am bleidlais bost. Os wyt ti\u2019n teimlo\u2019n anghyfforddus yn mynd i orsaf pleidleisio yna mae hwn yn opsiwn da i ti."}, {"text_idx": "#000011", "text": "Ond mae\u2019n rhaid gwneud cais am bleidlais bost (mae hwn yn gam gwahanol i gofrestru am bleidlais \u2013 sydd angen cael ei gwblhau erbyn 19 Ebrill). Eleni bydd rhaid i\u2019r cais eu cyrraedd erbyn 5yh ar 20fed Ebrill. Ffurflen gais ar gael yma."}, {"text_idx": "#000012", "text": "Os wyt ti wedi bod yn \u2018gwarchod\u2019 oherwydd Covid yna efallai nad wyt ti\u2019n hapus gyda\u2019r syniad o fynd yn bersonol i bleidleisio, neu efallai nad yw\u2019n bosib i ti fynd am reswm arall. Fe gei di ddewis rhywun gallet ti ymddiried ynddynt i bleidleisio ar dy ran, gelwir yn pleidlais trwy ddirprwy. Mae\u2019n rhaid gwneud cais am bleidlais trwy ddirprwy erbyn 27 Ebrill. Bydd rhaid i ti ddweud wrthynt pam nad wyt ti\u2019n gallu mynd i\u2019r orsaf bleidleisio dy hun."}, {"text_idx": "#000013", "text": "Bydd yna bleidlais frys drwy ddirprwy eleni hefyd, felly os oes rhaid i ti hunanynysu oherwydd Covid, yna mae posib gwneud cais hyd at 5yh ar ddiwrnod y bleidlais. Os oeddet ti wedi gwneud cais am bleidlais trwy ddirprwy eisoes, a bod y person dewiswyd yn gorfod hunanynysu, mae posib newid hyn hefyd."}, {"text_idx": "#000015", "text": "Mae gennym erthygl gyda gwybodaeth am fanylion etholiadau\u2019r Senedd, clicia yma, ac erthygl hefyd gyda manylion cofrestru i bleidleisio."}, {"text_idx": "#000020", "text": "Oes rhywun yn gwrando arnat ti?"}, {"text_idx": "#000021", "text": "Rhywun i wrando. Rhywun i'th gymryd o ddifrif. Rhywun i roi cyngor."}]